CELEX: 52007PC0619
Language: ro
Date: 2007-10-18
Title: Propunere de regulament al Parlamentului european şi al Consiliului de modificare a Regulamentului (CE) nr. 2252/2004 al Consiliului privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre

Anunţ juridic important

|

52007PC0619

Propunere de regulament al Parlamentului european şi al Consiliului de modificare a Regulamentului (CE) nr. 2252/2004 al Consiliului privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre  /* COM/2007/0619 final - COD 2007/0216 */  

	[pic] | COMISIA COMUNITĂŢILOR EUROPENE |Bruxelles, 18.10.2007COM(2007) 619 final2007/0216 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 2252/2004 al Consiliului privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre(prezentată de Comisie)EXPUNERE DE MOTIVECONTEXTUL PROPUNERII |110 | Motivele şi obiectivele propunerii Regulamentul (CE) nr. 2252/2004 privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre nu include nicio excepţie cu privire la prelevarea amprentelor digitale. În consecinţă, trebuie introduse dispoziţii prin care sunt exceptaţi de la această obligaţie copiii sub vârsta de şase ani şi persoanele pentru care prelevarea amprentelor digitale este fizic imposibilă. |120 | Context general Consiliul a adoptat Regulamentul (CE) nr. 2252/2004 privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre[1] la 13 decembrie 2004. La momentul propunerii Comisiei şi al discuţiilor referitoare la aceasta din Parlamentul European şi din Consiliu, nu erau disponibile informaţii provenite din experienţa utilizării datelor biometrice pentru aplicaţii pe scară largă în domeniul documentelor de călătorie. Noi tehnologii de introducere în documente a unor cipuri cu date biometrice nu fuseseră încă aplicate sau testate. În cadrul proiectelor pilot ale unor state membre s-a constatat că amprentele digitale ale copiilor sub vârsta de şase ani par a avea o calitate insuficientă pentru verificarea identităţii pe baza unei comparaţii între două seturi de amprente. De asemenea, ele se pot modifica în mod semnificativ, ceea ce face dificilă verificarea lor pe întreaga durată de valabilitate a paşaportului. Atât din motive juridice cât şi de securitate, nu este indicat să fie lăsată în sarcina legislaţiilor naţionale definirea excepţiilor de la obligaţia de furnizare a amprentelor digitale pentru paşapoarte şi alte documente de călătorie emise de statele membre. În consecinţă, Comisia propune o modificare a Regulamentului (CE) nr. 2252/2004 în vederea stabilirii unor excepţii armonizate: copiii sub vârsta de şase ani şi persoanele pentru care prelevarea amprentelor digitale este fizic imposibilă trebuie exceptaţi de la această obligaţie. De asemenea, ca măsură suplimentară de securitate şi pentru a oferi o mai mare protecţie copiilor, este introdus principiul „un paşaport-o persoană”. Aceasta constituie şi o recomandare a Organizaţiei Aviaţiei Civile Internaţionale (OACI) şi asigură că paşaportul şi elementele biometrice sunt legate numai de persoana titulară a paşaportului. Gradul de securitate este mai ridicat în cazul în care fiecare persoană dispune de un paşaport propriu. În cazul în care, de exemplu, este emis un paşaport care cuprinde şi copiii persoanei în cauză, menţionând numai numele neînsoţite de fotografii, sunt introduse pe cip numai datele biometrice ale părintelui în cauză. Datele biometrice ale copiilor nu sunt stocate. În consecinţă, identitatea copiilor nu poate fi verificată în mod fiabil. Acest lucru poate favoriza traficul de copii. Introducerea principiului „un paşaport-o persoană” ar preveni acest efect negativ. Noua procedură de comitologie Decizia 1999/468/CE a fost modificată de Decizia 2006/512/CE, care a introdus o procedură de reglementare cu control pentru măsurile cu caracter general având ca obiect modificarea unor elemente neesenţiale ale unui act de bază adoptat în conformitate cu procedura menţionată la articolul 251 din tratat. Regulamentul (CE) nr. 2252/2004 stabileşte o procedură de comitologie în vederea elaborării specificaţiilor tehnice menţionate la articolul 2 care sunt necesare pentru punerea în aplicare a regulamentului. Nu au fost aduse modificări regulamentului. Specificaţiile tehnice sunt complementare sunt complementare faţă de regulament şi stabilesc, de exemplu, modul în care este securizat accesul la cip. În cazul în care aceste specificaţii tehnice trebuie să rămână secrete pentru a preveni accesul falsificatorilor sau persoanelor rău intenţionate şi utilizarea de către aceştia în scopuri răuvoitoare, comitetul de comitologie poate hotărî, în conformitate cu articolul 3, ca acestea să fie secrete. Decizia de comitologie nu va afecta regulamentul. Ea reprezintă numai o punere în aplicare a dispoziţiilor regulamentului care prevăd mai buna securizare a documentelor de călătorie. În consecinţă, procedura de comitologie cu control nu se aplică. |130 | Dispoziţiile în vigoare în domeniul propunerii Propunerea vizează modificarea Regulamentului (CE) nr. 2252/2004 care nu acoperă, în prezent, excepţii de la obligaţia de furnizare a amprentelor digitale. În consecinţă, introducerea principiului „un paşaport-o persoană” şi exceptarea de la obligaţia de furnizare a amprentelor digitale a copiilor sub vârsta de şase ani şi a persoanelor pentru care acest lucru este fizic imposibil reprezintă o completare necesară a legislaţiei existente. |141 | Coerenţa cu celelalte politici şi obiective ale Uniunii Nu este cazul. |CONSULTAREA PăRţILOR INTERESATE şI STUDIUL DE IMPACT |Consultarea părţilor interesate |219 | Prezentul regulament modifică Regulamentul (CE) nr. 2252/2004. Prima modificare, exceptarea de la obligaţia furnizării amprentelor digitale, a fost analizată în cadrul discuţiei referitoare la Sistemul de informaţii privind vizele, cu consultarea Autorităţii Europene pentru Protecţia Datelor (AEPD) şi a Grupului de lucru „articolul 29” pentru protecţia datelor. AEPD a declarat, ca şi în cadrul discuţiilor referitoare la modificarea instrucţiunilor consulare comune privind introducerea elementelor biometrice, că trebuie introduse proceduri alternative destinate persoanelor pentru care este imposibilă furnizarea elementelor biometrice. Referitor la cea de-a doua modificare, introducerea principiului „un paşaport-o persoană”, majoritatea statelor membre aplică deja acest principiu, care este recomandat şi de Organizaţia Aviaţiei Civile Internaţionale (OACI). |Obţinerea şi utilizarea expertizei |229 | Nu a fost necesar să se recurgă la expertiză externă (conform celor menţionate anterior). |230 | Studiu de impact Nu a fost efectuat un studiu de impact. Propunerea completează Regulamentul (CE) nr. 2252/2004. Ea introduce principiul „un paşaport-o persoană” şi exceptează de la obligaţia furnizării amprentelor digitale copiii sub vârsta de şase ani şi persoanele pentru care acest lucru este fizic imposibil. Referitor la primul element, majoritatea statelor membre aplică deja acest principiu şi, în consecinţă, nu vor exista costuri suplimentare pentru aceste state membre. De asemenea, statele membre care eliberează paşapoarte familiale prevăd deja posibilitatea eliberării, la cerere, a paşapoartelor individuale deoarece acestea sunt necesare, de exemplu, pentru a călători în Statele Unite. În consecinţă, nici în aceste cazuri nu vor apărea costuri suplimentare. Totuşi, vor exista unele costuri suplimentare pentru cetăţeni. Aceştia trebuie să plătească o taxă pentru fiecare paşaport. Cu toate acestea, paşaportul este necesar numai pentru a călători în ţările terţe, deoarece pentru călătoriile în interiorul Uniunii Europene este suficientă o carte de identitate. De asemenea, securitatea călătoriilor va creşte deoarece copiii vor fi mai bine protejaţi. Referitor la cel de-al doilea element – excepţiile de la obligaţia de a furniza amprente digitale – modificarea răspunde cererii de introducere a unor proceduri alternative. |ELEMENTE JURIDICE ALE PROPUNERII |305 | Rezumatul acţiunii propuse Comisia propune modificarea Regulamentului (CE) nr. 2252/2004 pentru a armoniza exceptarea absolut necesară de la această obligaţie a copiilor sub vârsta de şase ani şi a persoanelor pentru care furnizarea amprentelor digitale este fizic imposibilă. De asemenea, din motive de asigurare a securităţii documentelor, este introdus principiul general recomandat şi de Organizaţia Aviaţiei Civile Internaţionale (OACI), cunoscut sub denumirea de „un paşaport-o persoană”. Acest lucru va ajuta la prevenirea traficului de copii. Aceştia vor avea un paşaport propriu cu elemente biometrice de identificare personale, ceea ce facilitează controalele la frontieră. |310 | Temei juridic Articolul 62 alineatul (2) litera (a) din TCE. |329 | Principiul subsidiarităţii Regulamentul (CE) 2252/2004 a fost adoptat de Comunitate. Comunitatea are, de asemenea, competenţa de a prevedea o armonizare a excepţiilor de la obligaţia de a furniza amprente digitale. |Principiul proporţionalităţii Propunerea se conformează principiului proporţionalităţii din următorul (următoarele) motiv(e). |331 |332 | Prezenta propunere modifică Regulamentul (CE) nr. 2252/2004, introduce principiul „un paşaport-o persoană”şi exceptează de la obligaţia furnizării amprentelor digitale copiii sub vârsta de şase ani şi persoanele pentru care acest lucru este fizic imposibil. |Alegerea instrumentelor |341 | Instrument propus: regulament. |342 | Alte mijloace nu ar fi adecvate din următorul (următoarele) motiv(e). Este necesar ca Regulamentul (CE) nr. 2252/2004 să fie modificat printr-un regulament. |IMPLICAţII BUGETARE |409 | Propunerea nu are implicaţii asupra bugetului comunitar. |1.  2007/0216 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 2252/2004 al Consiliului privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membrePARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 62 alineatul (2) litera (a),având în vedere propunerea Comisiei[2],hotărând în conformitate cu procedura prevăzută la articolul 251 din tratat[3],întrucât:(1) Consiliul European de la Salonic a confirmat necesitatea unei abordări coerente în cadrul Uniunii Europene privind elementele de identificare biometrice sau datele biometrice pentru documentele emise pentru resortisanţi din ţări terţe, pentru paşapoartele cetăţenilor Uniunii Europene şi sistemele de informaţii (VIS şi SIS II).(2) În acest context, Consiliul a adoptat Regulamentul (CE) nr. 2252/2004 din 13 decembrie 2004 privind standardele pentru elementele de securitate şi elementele biometrice integrate în paşapoarte şi în documente de călătorie emise de statele membre[4], care reprezintă un pas important către utilizarea unor noi elemente, care fac documentul de călătorie mai sigur şi stabilesc o corelaţie mai fiabilă între titular şi paşaport cu scopul de a contribui, în mod semnificativ, la asigurarea protecţiei acestuia împotriva utilizării frauduloase.(3) Regulamentul (CE) nr. 2252/2004 prevede o obligaţie generală de furnizare a amprentelor, care vor fi stocate pe un cip fără contact în paşaport. Cu toate acestea, experienţa obţinută în decursul testelor arată că sunt necesare unele excepţii. În cadrul proiectelor pilot ale unor state membre s-a constatat că amprentele digitale ale copiilor sub vârsta de şase ani par a avea o calitate insuficientă pentru verificarea identităţii pe baza unei comparaţii între două seturi de amprente. De asemenea, ele se pot modifica în mod semnificativ, ceea ce face dificilă verificarea lor pe întreaga durată de valabilitate a paşaportului.(4) Armonizarea excepţiilor de la obligaţia de furnizare a amprentelor digitale este esenţială pentru menţinerea unor standarde comune de securitate şi pentru simplificarea controlului la frontieră. Atât din motive juridice cât şi de securitate, nu este indicat să fie lăsată în sarcina legislaţiilor naţionale definirea excepţiilor de la obligaţia de furnizare a amprentelor digitale pentru paşapoarte şi alte documente de călătorie emise de statele membre.(5) De asemenea, ca măsură suplimentară de securitate şi pentru a oferi o mai mare protecţie copiilor, trebuie introdus principiul „un paşaport-o persoană”. Aceasta constituie şi o recomandare a Organizaţiei Aviaţiei Civile Internaţionale (OACI) şi asigură că paşaportul şi elementele biometrice sunt legate numai de persoana titulară a paşaportului. Gradul de securitate este mai ridicat în cazul în care fiecare persoană dispune de un paşaport propriu.(6) Prezentul regulament se limitează la măsurile utile pentru realizarea obiectivelor menţionate la articolul 5 al treilea paragraf din tratat.(7) În conformitate cu articolul 1 şi articolul 2 din Protocolul privind poziţia Danemarcei, anexat la Tratatul privind Uniunea Europeană şi la Tratatul de instituire a Comunităţii Europene, Danemarca nu participă la adoptarea prezentului regulament şi, în consecinţă, nu are nicio obligaţie în temeiul acesteia şi nu face obiectul aplicării sale. Cu toate acestea, având în vedere faptul că prezentul regulament reprezintă o dezvoltare a acquis -ului Schengen în temeiul dispoziţiilor Titlului IV din Partea a treia a Tratatului de instituire a Comunităţii Europene, Danemarca decide, în conformitate cu articolul 5 din protocolul menţionat anterior, în termen de şase luni de la data adoptării de către Consiliu a prezentului regulament, dacă îl transpune sau nu în legislaţia sa naţională.(8) Prezentul regulament reprezintă o dezvoltare a dispoziţiilor acquis -ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind cererea Regatului Unit al Marii Britanii şi Irlandei de Nord de a participa la punerea în aplicare a unora dintre dispoziţiile acquis -ului Schengen [5] ; prin urmare, Regatul Unit nu participă la adoptarea prezentei decizii, nu are nicio obligaţie în temeiul acesteia şi nu face obiectul aplicării sale.(9) Prezentul regulament reprezintă o dezvoltare a dispoziţiilor acquis -ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind cererea Irlandei de a participa la punerea în aplicare a unora dintre dispoziţiile acquis -ului Schengen [6] . În consecinţă, Irlanda nu participă la adoptarea prezentului regulament, nu are nicio obligaţie în temeiul acesteia şi nu face obiectul aplicării sale.(10) În ceea ce priveşte Islanda şi Norvegia, prezentul regulament reprezintă o dezvoltare a dispoziţiilor acquis -ului Schengen în sensul Acordului încheiat de Consiliul Uniunii Europene şi Republica Islanda şi Regatul Norvegiei privind asocierea acestor două state la punerea în aplicare, asigurarea respectării şi dezvoltarea acquis -ului Schengen [7] , care intră sub incidenţa articolului 1 litera (A) din Decizia 1999/437/CE a Consiliului din 17 mai 1999 privind anumite norme de aplicare a respectivului acord[8].(11) În ceea ce priveşte Elveţia, prezentul regulament reprezintă o dezvoltare a dispoziţiilor acquis -ului Schengen în sensul Acordului semnat între Uniunea Europeană, Comunitatea Europeană şi Confederaţia Elveţiană privind asocierea Confederaţiei Elveţiene la punerea în aplicare, asigurarea respectării şi dezvoltarea acquis -ului Schengen, care intră sub incidenţa articolului 1 litera (A) din Decizia 1999/437/CE, coroborat cu articolul 4 alineatul (1) din Deciziile 2004/849/CE[9] şi 2004/860/CE[10] ale Consiliului.(12) Este necesar, prin urmare, ca Regulamentul (CE) nr. 2252/2004 să fie modificat,ADOPTĂ PREZENTUL REGULAMENT:Articolul 1Articolul 1 din Regulamentul (CE) nr. 2252/2004 se modifică după cum urmează:(1) alineatul (1) se înlocuieşte cu următorul text:„(1) Paşapoartele şi documentele de călătorie emise de statele membre se conformează standardelor de securitate minime stabilite în anexă.Ele sunt emise cu titlu individual.”;(2) următorul alineat se introduce după alineatul (2):„(2a) Persoanele următoare sunt exceptate de la obligaţia de furnizare a amprentelor digitale:(a) copiii sub vârsta de şase ani;(b) persoanele pentru care prelevarea amprentelor digitale este fizic imposibilă.”Articolul 2Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre, în conformitate cu Tratatul de instituire a Comunităţii Europene.Adoptat la Bruxelles,Pentru Parlamentul European Pentru ConsiliuPreşedintele Preşedintele [1] JO L 385, 29.12.2004, p. 1.[2] JO C , , p. .[3] JO C , , p. .[4] O L 385, 29.12.2004, p. 1.[5] JO L 131, 1.6.2000, p. 43.[6] JO L 64, 7.3.2002, p. 20.[7] JO L 176, 10.7.1999, p. 36.[8] JO L 176, 10.7.1999, p. 31.[9] JO L 368, 15.12.2004, p. 26-27.[10] JO L 370, 17.12.2004, p. 78-79.